
ARACO atrage atentia autoritatilor centrale/locale si entitatilor achizitoare din Romania asupra riscurilor majore generate de impredictibilitatea consistenta in ceea ce priveste plata creantelor catre constructori,  finantarea investitiilor incepute sau a unor proiecte noi in 2015 pe fondul  contractiei  severe si continue a sectorului  in  ultimii 6 ani !
	
	2008
	2009
	2010
	2011
	2012
	2013
	2014

	Productie realizata 
( mlrd. Euro )
	15,3
	11,7
	9,7
	9,331
	9,330
	9,360
	8,985

	Nr mediu sector
( mii angajati )
	414,6
	366,6
	317,1
	313,3
	342,6
	347,7
	348,8



Anul 2014, in ciuda faptului ca a avut o dubla dimensiune electorala, ramane un alt an esuat din perspectiva reluarii dinamicii pozitive si sustenabile a activitatii din sectorul de constructii.
Principalele caracteristici negative ale anului 2014  raman ancorate in:
· Inlocuirea competitiei corecte cu o alocare interesata politic a proiectelor,
· Amplificarea greutatilor in planul recuperarii creantelor de catre firmele de constructii,
· Sincope consistente in asigurarea finantarii pe proiectele incepute,
· Mentinerea pozitiilor abuzive ale entitatilor achizitoare cu capital de stat in materie de conditii contractuale, caiete de sarcini etc.
· Alterarea mecanismelor de facturare din cauza platii anticipate a TVA.
· Incapacitatea autoritatilor de a promova proiecte in parteneriat public-privat si declinul sever al investitiilor straine directe,
· Nefinalizarea de catre ANRMAP a caietelor de sarcini standardizate pe tipuri de lucrari,
· Toleranta complice a  multor entitati achizitoare in ceea ce priveste utilizarea unor operatori fara certificare a capabilitatii tehnice si umane,
· Continuarea epidemiei de insolvente/falimente in randul societatilor de constructii.


Principalele masuri si propuneri pe care ARACO, in mod constructiv,  le sustine la inceputul anului 2015, sunt structurate dupa cum urmeaza:
1. Asumarea de catre Guvern a unui Program de plata a creantelor  de catre entitatile achizitoare cu capital de stat si a autoritatilor locale alaturi de societatile cu capital de stat a creantelor aferente societatilor de constructii  perioadei 2009-2014;
2. Comunicarea publica de catre ministerele de profil si autoritatile locale a programelor de investitii pentru 2015 si precizarea disponibilitatii resurselor financiare aferente.
3. Promovarea si sustinerea selectionata, prioritizata de catre Guvern, prin ministerele aferente, a investitiilor in continuare si a celor noi in domeniile infrastructurii rutiere, a infrastructurii CF, a infrastructurii de mediu, a infrastructurii energetice clasice si verzi, a infrastructurii edilitare, a infrastructurii din domeniul sanatatii, a infrastructurii agricole si din turism, a constructiilor de locuinte noi ( inclusiv locuinte sociale), a programelor de reabilitare energetica a cladirilor vechi si noi, private sau publice.
4. Implementarea in legislatia interna  cat mai urgent a noii Legi a achizitiilor publice in baza Directivei Comunitare 24/2013.
5. Restatuarea conditiilor generale de contractare FIDIC in legislatia interna, in baza negocierilor purtate de peste 2 ani intre ARACO, ARIC si MFE.
6. Finalizarea negocierilor dintre Guvern si FIDIC pentru reactualizarea licentei.
7. Atentionarea entitatilor achizitoare cu capital public asupra extinderii periculoase a acordarii de lucrari publice pe baza pretului cel mai scazut sau acceptand oferte anormal de joase valoric care devin sursa de competitie neleala, frauda sociala si care, de cele mai multe ori, se finalizeaza cu costuri finale mai mari si o afectare semnificativa a nivelului calitatii lucrarilor.
8. Promovarea HG propusa de asociatiile profesionale si patronale din sectorul de constructii privind certificarea capabilitatii tehnice a operatorilor din constructii;
9. Finalizarea urgenta a discutiilor cu CE pe tema  Master Planului General de Transport.
10. Identificarea solutiilor tehnico economice sustenabile care sa permita inceperea lucrarilor la autostrada Comarnic-Brasov in conditiile in care studiul de fezabilitate precizeaza pierderile datorate amanarii construirii autostrazii conform  tabelului de mai jos:

11. Convenirea unei secvente cronologice noi de licitare a serviciilor de consultanta si de executie la proiectele de infrastructura.
12. [bookmark: _GoBack]Stoparea tendintei abuzive a CNADNR de a acorda contracte pentru serviciile de consultanta catre DRDP, cel putin din perspectiva conflictului de interese generat.
13. Promovarea  si sustinerea financiară a unor  programe speciale ( eficientizare energetică, structuri critice, protectie antiseismica, dezazbestizare etc) fie cu bani de la buget fie cu bani din Programul de investitii strategice europene.
14. Promovarea unui Program national de eliminare a azbestului din cladiri, corelata eventual cu eficientizarea energetica a acestora ( conform Avizului CESE/ CCMI 130 din februarie 2015 ).
15. Adopatarea unor corectii in ceea ce priveste Normele tehnice sau reglementarilor inadecvate ( de ex NT 605 ale CNADNR lansate cu intarziere in 2013, actualizate in 2014 si avand inca numeroase puncte de conflict din perspectiva armonizarii standardelor ).
16. Adoptarea cu celeritate a proiectelor de Cod fiscal si Cod de procedura fiscala.
17. Relansarea promovării unor solutii de management privat pentu principalele entităti achizitoare cu capital de stat.
18. Finalizarea unor programe de pregătire a echipelor tehnice de la entitătile achizitoare si societătile de constructii pentru procedurile de lucru care vor deriva din modificarea legislatiei achizitiilor publice.
19. Atragerea de experti tehnici neutri in comisiile de licitatii la entitătile achizitoare cu capital de stat sau externalizarea temporara a acestor activitati.
20. Practicarea unor cuantumuri legale negociate inferioare valorii de 10% pentru garantiile de buna executie.

CONCLUZII
1. Consideram absolut necesar ca entitatile achizitoare sa adopte o atitudine de parteneriat constructiv renuntand la pozitiile, de multe ori, abuzive !
2. ARACO solicita imperativ inca o data autoritatilor la nivel national si local sa inteleaga ca sectorul de constructii nu trebuie sa ramana in postura de victima  a crizei economice si a intereselor politice conjuncturale. 
3. ARACO, prin reprezentatii si expertii sai, isi ofera disponibilitatea pentru colaborarea necesara in sensul pregatirii corespunzatoare si eficiente a solutiilor legislative solicitate si a implementarii masurilor propuse !
Un nou esec in planul relansarii  sustenabile si eficace a activitatii in acest sector  in 2015  nu va genera numai un somaj pronuntat, dar va afecta pe termen lung competitivitatea societatilor de constructii si capacitatea acestora de a se implica in proiectele finantate din fonduri structurale in 2014-2020, inclusiv cu efecte negative asupra gradului de absorbtie a surselor de finantare CE.


Presedinte,
Laurentiu Plosceanu 							24.03.2015

